Papirusinė viksvuolė

Papirusinė viksvuolė (Cyperus papyrus) – viksvuolinių (Cyperaceae) šeimos augalas. Išvertus iš egiptiečių kalbos, papirusas reiškia „upės dovana“. Kadaise papirusai buvo plačiai paplitę Nilo pakrantėse. Dabar jie išliko tik prie Kongo ir Nigerio upių, Čado ežero, Nilo aukštupyje.

Augdami natūraliomis sąlygomis, papirusai išsistiebia net į penkių metrų aukštį, jų stiebai būna rankos storio ir upių bei ežerų pakrantėse sudaro ištisinę sieną. Iš šių augalų gamindavo ne vien garsiąją rašomąją medžiagą papirusą, bet ir valgydavo jų maistingus, skoniu primenančius migdolus, šakniastiebius.

Viksvuoliniai